open-index/open-wikipedia-markdown huggingface dataset:
Tajov

**Tajov** je obec na Slovensku v okrese Banská Bystrica.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová pôvodne renesančná stavba s pravouhle ukončeným presbytériom a predstavanou vežou z rokov 1595-1597. Kostol prešiel v neskoršom období barokovou úpravou (1702 a 1741). Kostol má hladké fasády s nárožným kvádrovaním, veža je ukončená barokovou šindlovou cibuľou s ochodzou.

Tajov - kostol - 2015.JPG|Kostol sv. Jána Krstiteľa
Tajov - kostol Sv. Jána Krstiteľa - 2015.JPG
Tajov- kostolná veža - 2015.JPG
   
* Rodný dom spisovateľa Jozefa Gregora Tajovského, ľudová zrubová stavba na pôdoryse obdĺžnika z 19. storočia. 
* Rodný dom vynálezcu Jozefa Murgaša, ľudová obdĺžniková stavba z 50. rokov 19. storočia. 

Tajov - rodný dom J. G. Tajovského - 2015.JPG|Rodný dom J. G. Tajovského
Tajov - rodný dom J. Gregora Tajovského.JPG
Tajovsky-Rodny-dom-Tajov.jpg|Tajovského dom na historickej fotografii
Tajov - rodný dom Jozefa Murgaša.JPG|Rodný dom Jozefa Murgaša


## Osobnosti obce
### Rodáci
* Jozef Murgaš (* 1864 – † 1929), slovenský vynálezca, priekopník bezdrôtovej telekomunikácie. 
* Jozef Gregor Tajovský (* 1874 – † 1940), slovenský prozaik a dramatik. 

### Pôsobili tu
* Jozef Šebo (* 1919 – † 2006), pedagóg, kultúrno-osvetový pracovník 

## Referencie

## Literatúra
* 

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Riečka (okres Banská Bystrica)

**Riečka** je obec na Slovensku v okrese Banská Bystrica.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová neskoroklasicistická stavba s polkruhovo ukončeným presbytériom a vežou tvoriacou súčasť jej hmoty z roku 1858. Hlavná fasáda kostola je dekorovaná nárožným kvádrovaním, malá nadstavaná vežička s ihlancovou helmicou je drevená. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Badín

**Badín** je obec na Slovensku v okrese Banská Bystrica.

V obci sa nachádza Kňazský seminár sv. Františka Xaverského. Blízko obce leží NPR Badínsky prales.

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijskej, trojloďová ranogotická stavba s polygonálne ukončeným presbytériom, bez veže, z druhej polovice 13. storočia či začiatku 14. storočia. Nachádza sa v opevnenom areáli so samostatne stojacou zvonicou na vyvýšenej polohe uprostred obce. Kostol prešiel barokovou úpravou v roku 1765, v rokoch 1893-1894 neogotickou úpravou. Fasáda kostola je členená pilastrami, okná sú ukončené lomeným oblúkom. 
* Evanjelický kostol, jednoloďová neskoroklasicistická stavba s polygonálnym uzáverom presbytéria a vežou tvoriacou súčasť hmoty stavby z roku 1865. Autorom stavby je banskobystrický staviteľ S. Huszág. Interiér je zaklenutý kláštornou a valenou klenbou. Nachádza sa tu trojramenná protestantská empora Na oltári sa nachádza obraz Žehnajúci Kristus od J. B. Klemensa z roku 1866. Hlavná fasáda má neogotické tvaroslovie, veža kostola je ukončená ihlancovou helmicou.

image:Badín - katolícky kostol Sv. Kataríny 02.JPG|Kostol sv. Kataríny Alexandrijskej
image:Badín - opevnenie katolíckeho kostola 01.JPG|Opevnenie katolíckeho kostola
image:Badín - opevnenie katolíckeho kostola 02.JPG|Opevnenie a zvonica
image:Badín - evanjelický kostol.JPG|Evanjelický kostol


## Osobnosti obce
### Rodáci
* Ondrej Malachovský (* 1929 – † 2011), operný spevák

### Pôsobili tu
* August Horislav Krčméry (* 1822 – † 1891), evanjelický kňaz, náboženský publicista, kultúrno-osvetový pracovník.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Varda

**Varda** je postava vo fiktívnom svete Tolkiena. Je Valar, kráľovná hviezd, manželka Manwëho. Keď Melkor, začal vytvárať nepokoj, Varda prehliadla jeho zámer a znenávidel sa jej. Melkor sa bojí aj nenávidí Vardu, podobne ako aj ostatných Valar. Hovorí sa, že Varda je príliš krásna pre tieto svety, z jej tváre žiari svetlo Ilúvatara. Prebýva s Manwëm vo Valinore. Vardu elfi nazývajú aj Elbereth.
 

Kategória:Stredozem
Malachov

**Malachov** je obec na Slovensku v okrese Banská Bystrica.

## Polohopis
Obec leží na východnom úpätí Kremnických vrchov, v strednej časti úzkej Malachovskej doliny. Prvá písomná zmienka je z roku 1327. Dolinou preteká Malachovský potok, pravobrežný prítok rieky Hrona. Zástavba obce v dĺžke cca 2&nbsp;km sleduje brehy potoka. Nachádza sa 4&nbsp;km juhozápadne od okresného a krajského sídla Banská Bystrica, od ktorej sa odčlenila v roku 1993.

Katastrálne územie obce (cca 640&nbsp;ha) sa rozprestiera na rozhraní krajinných celkov Kremnické vrchy a Zvolenská kotlina. Takmer celé územie sa nachádza v Malachovskom predhorí, krajinnom podcelku východného okraja Kremnických vrchov. Nadmorské výšky chotára sú od 400&nbsp;do 820&nbsp;m. Prevažne odlesnené územie má vrchovinný reliéf. Reprezentujú ho dlhé chrbty (zvyšky starej poriečnej rovne), budované treťohornými pyroxenickými andezitmi a ich pyroklastikami, len vo východnej časti vystupujú aj druhohorné dolomity.

Neďaleko obce (v Radvani) sa nachádza chránený areál Malachovské skalky.

## Dejiny
### Dejiny baníctva

Počiatky baníctva a hutníctva (výroby) ortuti (Hg) sa spájajú s rokom 1390. Z tohto roku sa našiel v banskobystrickej mestskej knihe záznam, podľa ktorého „...Peter Kysser bol vymazaný zo zoznamu občanov mesta Banská Bystrica, preto že svojou nedbanlivosťou zapríčinil smrť svojich robotníkov v bani na ortuť.“ Dá sa reálne predpokladať, že tento rok nebol počiatočným v ťažbe ortuti v tomto priestore. Je možné, že stará metóda získania ortuti, „živého striebra“, pôsobením ohňa na rumelku (cinabarit) mohla byť využívaná už omnoho skôr. Po otvorení ložiska v Idrii (1580), na priamy príkaz Dvornej komory vo Viedni došlo k zastaveniu prevádzky baní v Malachove. 

Podľa Budkoviča (1968) výroba ortuti na Ortútoch (dnes kat. územie Badína) spôsobom „kondenzáciou hore“ v hlinených nádobách Agricolovho typu, prebiehala až do roku 1780. Ťažba sa obnovila v roku 1785, avšak bez výraznejšieho úspechu. Podnikanie skončilo v roku 1802. Od roku 1780 – 1800 sa zavádzal druhý spôsob výroby v retortách (K. Hereld zaviedol i železné retorty a z Banskej Štiavnice žiadal aj sklenené) s ohnutým hrdlom, pre odvádzanie ortuťových pár na kondenzáciu studenou vodou. V priebehu prvej polovice 19. storočia ťažba celkom ustala. Prieskumné práce boli obnovené v roku 1955 - 1957, systematicky od roku 1965. Zabezpečili sa nimi ekonomicky významné zásoby. Poslednou aktívnou lokalitou v tomto priestore bola Veľká studňa (územne, okrem Malachova, aj kataster Radvane), kde sa ťažila rumelka z paleogénnych pieskovcov a karbonátov v rokoch 1985 - 1990.

V roku 1911 bola k Malachovu pričlenená dovtedy samostatná obec Dolné Pršany.  

## Šport
Futbalový klub bol založený v roku 1949 a v súčasnosti nesie názov TJ Slovan Malachov. A-mužstvo hrá 7. ligu stred.  

## Referencie

## Literatúra
* 
 
## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Banské sídla na Slovensku
Medzibrod

**Medzibrod** je obec na Slovensku v okrese Banská Bystrica.

## Polohopis
Obec leží východne od mesta Banská Bystrica, na pravom brehu rieky Hron, od ktorej je oddelená násypom železničnej trate. Nachádza sa v nadmorskej výške  Z územného hľadiska chotár obce patrí do regiónu Horehronia. Rozprestiera sa po oboch brehoch Hrona.Od východu je ohraničený svätoondrejským (brusnianskym),od západu hiadlovským chotárom.V súčasnosti má Medzibrod 1350 obyvateľov, ktorí majú možnosť sa združovať v 26 rôznych organizáciách.

## Kultúra a zaujímavosti
Medzibrod je v okolí známy hlavne pečením harule, ochotníckym divadlom a vynikajúcimi zábavami.

### Pamiatky
* Rímskokatolícky kostol sv. Jána Nepomuckého, jednoloďová barokovo-klasicistická stavba s polkruhovo ukončeným presbytériom a vežou tvoriacou súčasť jej hmoty z roku 1791. Interiér kostola je zaklanutý českými plackami. Nachádza sa tu murovaná empora, pod ňou je umiestnený barokový obraz Nanebovzatia Panny Márie. Zo zariadenia je hodnotná ešte baroková skriňa, umiestnená v sakristii. Fasády kostola sú členené lizénami, veža kostola je ukončená barokovou helmicou. 

## Osobnosti obce
### Rodáci
* Martin Sokol (* 1901 – † 1957), politik a právnik
* Matej Huťka (* 1904 – † 1979), politik a právnik

## Referencie

## Ďalšia literatúra
* 

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Moštenica

**Moštenica** je obec na Slovensku v okrese Banská Bystrica. 

## Dejiny
Prvá písomná zmienka o obci pochádza z roku 1340 pod názvom *Mosnyce*. Našiel sa tu žiarový hrob lužickej kultúry z mladšej doby bronzovej.

Obec sa vyvinula pri thurzovských hutách (scedzovacej a rafinačnej), na území patriacom do chotára Podkoníc. Od roku 1503 do začiatku 18. storočia boli huty významným článkom banskobystrického mediarskeho podniku, potom ich adaptovali na spracovanie železnej rudy. Do roku 1804 tu pracovali dve zlievacie pece, v rokoch 17961870 hámor na skujňovanie surového železa z Hronca. 

Obyvatelia pracovali v miestnych mediarskych, potom železiarskych strediskách, na píle a v štátnych lesoch. Počas SNP bola v Moštenici partizánska nemocnica. V okolí pôsobili silné partizánske oddiely.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, jednoloďová klasicistická stavba s polygonálne ukončeným presbytériom a vežou tvoriacou súčasť jej hmoty z rokov 1846 – 1847. V interiéri sa nachádza oltárny obraz  Ukrižovanie od Jozefa Božetecha Klemensa. Fasády kostola sú členené pilastrami s kvádrovaním a termálnymi oknami. Vstupný rizalit je ukončený trojuholníkovým štítom s tympanónom. Veža má ihlancovú helmicu. 
* Bývalý banský úrad, renesančná budova na pôdoryse písmena U z roku 1561.

## Osobnosti obce
### Rodáci
* Artúr Komlóš (* 1885 – † 1954), stavebný inžinier
* Ján Mihál (* 1891 – † 1969), jazykovedec a prekladateľ
* Lea Mrázová (* 1906 – † 1995), akademická maliarka
* Ivan Náter (* 1925 – † 1991), slovenský fyzik
* Bohumil Golián (* 1931 – † 2012), česko-slovenský volejbalista

## Referencie

## Literatúra
* 
* NOVOTNÁ, M.- KVIETOK, M.: *Nové hromadné nálezy z doby bronzovej z Moštenice.* (Neue Hortfunde aus der Bronzezeit aus Moštenica). Slovenská archeológia LXIII – 2, 2015, 209 – 237. ISSN 1335-0102.

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Môlča

**Môlča** je obec na Slovensku v okrese Banská Bystrica.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Fasády zvonice sú členené lizénovými pásmi, je tu osadená pamätná tabuľa obetiam Prvej svetovej vojny. 

Obec bola v marci 1945 vypálená ustupujúcimi nemeckými vojakmi. Zhorelo 12 domov aj s hospodárskymi budovami.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Turecká (obec)

**Turecká** je obec na Slovensku v okrese Banská Bystrica.

## Polohopis
Podhorská obec sa nachádza v severozápadnej časti banskobystrického okresu, cca 17 km od Banskej Bystrice v pohorí Veľká Fatra. Reťazová zástavba lemuje potok Ramžiná, ktorý preteká celou Tureckou dolinou, ústiacou v obci Staré Hory do Starohorského potoka.

Severne sa dvíhajú svahy Krížnej s bočným hrebeňom Líšky a Majerovej skaly. Západne sa dvíha Malá Krížna () a južne uzatvára veniec hôr hrebeň s vrchom Japeň ().

## Kultúra a zaujímavosti
vľavo|náhľad|Dolná stanica lanovky v Tureckej v súčasnosti
Obec bola pôvodne uhliarskou osadou, dodávala drevené uhlie hlavne pre bane v okolí blízkych Starých hôr. V súčasnosti sa v Tureckej a okolí rozvíja najmä letný turistický ruch, obec je východiskom turistických túr na hlavný hrebeň pohoria. V minulosti sa obec preslávila najmä vďaka zimnému cestovnému ruchu, ktorého základom sa v roku 1971 stala sedačková lanovka Turecká - Krížna (Líška) a neskôr aj niekoľko lyžiarskych vlekov. Význam obce ako zimného rekreačného strediska prudko poklesol v súvislosti so zánikom lanovky začiatkom 90. rokov. Obec je známa dvomi už tradičnými každoročnými akciami - Krňačkovými pretekami a Majstrovstvami sveta vo varení a jedení bryndzových halušiek.

### Sedačková lanovka Turecká - Krížna (Líška)
Sedačková lanovka viedla z obce takmer na hlavný hrebeň pohoria a vďaka svojim parametrom patrila medzi najznámejšie vo vtedajšom Československu. S dĺžkou 2064 m a prevýšením 730 m išlo o jednu z najzaujímavejších lanoviek na našom území. Sedačková lanovka sprístupňovala rovnako jednu z najdlhších zjazdoviek (3500 m) na Slovensku. Lanovka vznikla najmä zásluhou vtedajšej TJ Tatran Harmanec pod vedením Martina Vajsa, ktorý bol aj jej dlhoročným vedúcim prevádzky (náčelníkom). V nadmorskej výške  ležala medzistanica Salašky, ktorá sprístupňovala hlavne chatovú základňu v tejto lokalite. S výstavbou lanovky sa začalo 15. júna 1968, prevádzku spustili 17. novembra 1971 a za socialistického režimu prevádzku zabezpečovala, podobne ako pri viacerých iných lanovkách, Javorina PZCR, Liptovský Mikuláš. Technicky išlo o vtedy štandardnú jednolanovú dráhu obežného systému s pevným uchytením jednomiestnych sedačiek, ktoré vyrábal domáci podnik Transporta Chrudim. Poslednou sezónou lanovky bola zimná sezóna 1991/1992. Po jej demontáži na mieste zostali tri staničné budovy a základy podpier. Architektonicky zaujímavá budova dolnej stanice v Tureckej je udržiavaná a v pomerne dobrom stave. Budova hornej stanice vyhorela 4. novembra 2005, objekt medzistanice je opustený a chátra.

## Osobnosti
### Rodáci
* Oto Fusán (1922 - 2019) významný slovenský geológ

## Ocenenia

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Priechod (okres Banská Bystrica)

**Priechod** je obec na Slovensku v okrese Banská Bystrica.

## Polohopis
Obec leží na severnom okraji Bystrického podolia, podcelku Zvolenskej kotliny, severný okraj obce lemujú Starohorské vrchy. Západným okrajom tečie potok Istebník, východnú časť lemuje riečka Ľupčica.

Prístup do obce zabezpečuje cesta III/2418 z Banskej Bystrice cez Selce, s pokračovaním do horskej obce Baláže. Východným smerom vedie cestné spojenie so susednou obcou Podkonice. Centrum okresného a zároveň krajského mesta je vzdialené  juhozápadným smerom.

## Kultúra a zaujímavosti
### Pamiatky
* Kaplnka sv. Michala archanjela, klasicistická stavba s polygonálnym uzáverom z roku 1833. Interiér je zaklenutý valenou klenbou s lunetami. Nachádza sa tu rokoková olejomaľba Zvestovanie z 18. storočia. Na oltári je osadená socha Panny Márie, ľudová drevorezba z 19. storočia.

## Ocenenia

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Dúbravica

**Dúbravica** je obec na Slovensku v okrese Banská Bystrica. Patrí do regiónu Severné Podpoľanie. 

## Polohopis
Obec je situovaná na brehoch dvoch riek: Zolná a Zolnica, ktoré sa tu aj stretajú. Okolie má podhorský charakter.

## Kultúra a zaujímavosti
### Pamiatky
* Rímskokatolícky kostol sv. Žofie, jednoloďová neskorogotická stavba s polygonálne ukončeným presbytériom a predstavanou vežou z 15. storočia. Veža kostola pochádza z gotickej etapy, má netradičný osemuholníkový pôdorys. Ukončená je barokovou helmicou. Z gotických prvkov sa v kostole zachovala rebrová klenba presbytéria, gotické kružby okien a sedlový portál na južnej strane lode. V interiéri ďalej sa nachádza barokový oltár sv. Žofie z roku 1760, súčasť barokovej úpravy kostola. Časť pôvodného gotického tabuľového oltára z rokov 1510-1520 bola odvezená do Budapešti. Kamenná krstiteľnica pochádza zo 17. storočia. 
* Ruiny renesančného kaštieľa, ktorý bol postavený na mieste gotického hradu, pravdepodobne z prvej polovice 16. storočia.  (V latinčine je označený ako "castellum", nazýva sa aj hrádkom a zámkom.)

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil stredovekého kostola


Kategória:Obce okresu Banská Bystrica
Hrochoť

**Hrochoť** je obec na Slovensku v okrese Banská Bystrica.

## Kultúra a zaujímavosti

### Pamiatky
#### [[Evanjelická cirkev augsburského vyznania na Slovensku|Evanjelický]] kostol
Prvý samostatný evanjelický cirkevný zbor v Hrochoti vznikol v období Tököliho povstania. Povolenie mať vlastného farára prišlo priamo od Tököliho v roku 1682. Prvým farárom bol Juraj Satelitis. Uvádza sa, že v Hrochoti stál gotický kostol, pôvodne zasvätený svätému Martinovi. V období protireformácie, teda v roku 1708 až do vydania Tolerančného patentu, nemohli hrochotskí evanjelici slobodne vyznávať evanjelickú vieru. To sa zmenilo po roku 1781. O dva roky neskôr vyhorel starý drevený kostol. Miestni si postavili najprv budovu školy, kde sa odbavovali aj služby Božie. Nový kostol bol postavený až v roku 1830, ako klasicistická stavba. K vysväteniu došlo v roku 1832. O tri rok postavili hrochotskú evanjelickú faru. Druhým potolerančným farárom bol Andrej Sládkovič, ktorý tu pôsobil deväť rokov. 
601-47-0 9862 Hrochoť-kostol.jpg|Evanjelický kostol
601-47-0 9866 Hrochoť-kostol.jpg
601-47-0 9875 Hrochoť-kostol s pamätnou lipou A.Sládkoviča.jpg
601-47-0 9877 Hrochoť-kostol.jpg
Kostol (church) a lipa - Hrochoť - panoramio.jpg|Sládkovičova lipa


#### Sládkovičova lipa
Na ľavej strane od kostola nájdeme impozantnú pamätnú lipu malolistú. Tento strom, ktorého vek sa odhaduje na 450 rokov má obvod kmeňa 538 cm a výšku koruny 25 m.

15. a 16. februára 1945 bola obec vypálená počas oslobodzovacích bojov. Zápalné delostrelecké granáty Červenej armády, spôsobili zničenie a vypálenie viac ako polovice obce.

## Osobnosti obce
### Rodáci
* Izák Abrahamides (* 1557 – † 1621), náboženský spisovateľ, evanjelický superintendent
* Oľga Mocková (* 1848 – † 1918), národnokultúrna pracovníčka
* Ján Mazúch (* 1944 – † 2026), futbalista, tréner

### Pôsobili tu
* Andrej Sládkovič (* 1820 – † 1872), básnik, evanjelický kňaz
* Ľudo Ondrejov (* 1901 – † 1962), básnik, prozaik, pôsobil v Hrochoti ako pomocný notár

## Referencie

## Literatúra
* 

## Iné projekty

## Externé odkazy
* 
* Podpoľanie.sk- turistické atrakcie v obci
* Pamiatky na Slovensku- Evanjelický kostol


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Nienna

**Nienna** je postava vo fiktívnom svete Tolkiena. Je Valar, pani súcitu, sestra Mandosa a Irma. Prebýva na najzápadnejšom mieste Ardy a smúti kvôli utrpeniu vo svete. Zvykne navštevovať siene Mandosa, kde prebývajú duchovia zomrelých elfov a jej návštevy premieňajú smútok elfov na múdrosť. Najmúdrejší z maiar Olórin (Gandalf), často navštevoval Niennu a naučil sa od nej súcitu a trpezlivosti. 

## Referencie

Kategória:Stredozem
Harmanec (obec)

**Harmanec** je obec na Slovensku v okrese Banská Bystrica. V blízkosti obce sa nachádza Harmanecká jaskyňa a Čremošniansky tunel. 

## Dejiny
V roku 1829 založil František Zikmund Leicht v obci ručnú výrobu papiera. V roku 1841 začala strojová výroba papiera a papiereň sa stala druhou najväčšou v Habsburskej monarchii. Od roku 1972 papiereň vyrába (ako prvá v Československu) toaletný papier pod značkou Harmasan a používa zberový papier ako surovinu. Od roku 2002 je papiereň súčasťou SHP (Slovak Hygienic Paper) Group a funguje pod názvom SHP Harmanec.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Dolná Mičiná (okres Banská Bystrica)

**Dolná Mičiná** je obec na Slovensku v okrese Banská Bystrica. 

## Kultúra a zaujímavosti
### Pamiatky
* Kaštieľ Benických, renesančná trojtraktová trojpodlažná stavba na pôdoryse obdĺžnika so štyrmi nárožnými kruhovými baštami a manzardovou strechou z konca 16. storočia. Stavba bola výrazne upravená v roku 1667 Tomášom Benickým a jeho manželkou Katarínou Mervaldovou. Na hlavnej fasáde sa nachádza otvorená arkádová chodba prepájajúca nárožné bašty. V interiéri sa zachovala renesančná a baroková štuková výzdoba klenieb.
* Dedinská zvonica, murovaná stavba členená lizénami a šambránami, ukončená cibuľovou helmicou s laternou. 

Kaštiel Dolná Mičiná (castel) - panoramio.jpg|Kaštieľ Benických
Stropné fresky v kastieli Dolná Mičiná - panoramio.jpg|Fresky v miestnom kaštieli


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Vlkanová

**Vlkanová** je obec na Slovensku v okrese Banská Bystrica.

## Kultúra a zaujímavosti
### Pamiatky
* Renesančný kaštieľ, jednopodlažná bloková stavba so štyrmi nárožnými vežami a manzardovou strechou z polovice 17. storočia. Vnútorné priestory sú dvojtraktové, zaklenuté valenými klenbami s lunetami. Kaštieľ má hladké fasády, v podstreší sa nachádza bordúra vo forme dvojitej vlnovky, typická pre renesanciu. Na mieste kordónovej rímsy sa nachádza iluzívna kazetová bordúra. Dnes sa v tejto stavbe nachádza penzión. 

## Osobnosti obce
### Rodáci
* Alexander Matuška (* 1910 - † 1975), literárny vedec a kritik

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Horná Mičiná

**Horná Mičiná** je obec na Slovensku v okrese Banská Bystrica.
Obec leží na ceste do Podpoľania a prvá písomná zmienka o nej je z roku 1293. Okrem viacerých pamätihodností ponúka návštevníkom aj dostatok príležitostí na športovú činnosť, či už ide o lyžiarsky vlek, jazdecký oddiel alebo pešiu turistiku.

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová ranogotická stavba s kvadratickým presbytériom, bez veže z obdobia okolo roku 1300. Pri kostole sa nachádza samostatne stojaca drevená zvonica. V interiéri sa nachádzajú gotické fresky pochádzajúce z konca 14. storočia. Z gotických detailov sa zachoval južný neskorogotický portál, úzke ronogotické okná či kruhové okno nad vstupom.  V 18. storočí došlo k barokovej úprave kostola, kedy získal vnútorné zariadenie, z ktorého sa dochovali tri oltáre. Hlavný oltár je pôsobivá ranobaroková stĺpová architektúra so sochami sv. Michala, sv. Petra a Pavla. 
* Evanjelický kostol, jednoloďová neskoroklasicistická tolerančná stavba s polygonálnym uzáverom presbytéria, bez veže, z rokov 1784-1785. Kostol bol upravený v roku 1905. V interiéri sa nachádza protestantská empora, strop je trámový. Oltár je kazateľnicový, rokoková práca s reliéfom Rozsievača. Krstiteľnica je v štýle luiséz, organ na empore pochádza z konca 18. storočia.  

Horná Mičiná - 01 - Kostol Sv. Michala - 26. 7. 2015.JPG|Kostol sv. Michala
Horná Mičiná - 02 - Kostol Sv. Michala - 26. 7. 2015.JPG
Horná Mičiná - 04 - dvere kostola Sv. Michala - detail.JPG|Portál katolíckeho kostola
Horná Mičiná - 05 - kovanie na dverách kostola Sv. Michala - detail.JPG
Horná Mičiná - 03 - drevená zvonica - 26. 7. 2015.JPG|Zvonica
Horná Mičiná - 06 - Evanjelický kostol - 26. 7. 2015.JPG|Evanjelický kostol


### Prírodné zaujímavosti
V katastri obce sa nachádza prírodná rezervácia Kozlinec „*s izolovaným výskytom [[dub plstnatý|duba plstnatého]] (Quercus pubescens) v podmienkach blízkych pôvodnej porastovej štruktúre.*“

## Osobnosti obce
### Rodáci
* Ján Chalupka (* 1791 - † 1871), dramatik, publicista, prozaik a evanjelický kňaz.
* August Horislav Krčméry (* 1822 – † 1891), hudobný skladateľ a národovec

### Osobnosti obce
* Samuel Hojč (* 1806 – † 1868), evanjelický kňaz, národnokultúrny dejateľ
* Samuel Rožnay (* 1787 – † 1815), básnik, prekladateľ, pedagóg, evanjelický kňaz
* Adam Chalupka (* 1767 – † 1840), evanjelický kňaz a náboženský spisovateľ

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil gotického kostola


Kategória:Obce okresu Banská Bystrica
Pohronský Bukovec

**Pohronský Bukovec** je malá obec na Slovensku v okrese Banská Bystrica. 

## Polohopis
Nachádza sa v tesnej blízkosti Bukovskej doliny, 6 km od obce Brusno. Chotár obce leží v ochrannom pásme NAPANT. 

## Dejiny
Pôvodne drevorubačská osada patrila obci Svätý Ondrej nad Hronom (dnes časť Brusna). V 16. – 17. storočí mali tu banskobystrickí podnikatelia bane na železnú a strieborno-medenú rudu. Počas prvej Česko-slovenskej republiky obyvatelia po zániku uhliarstva pracovali v železiarňach Podbrezová.

Obec podporovala partizánov už pred SNP. Po vojenskej porážke povstania sa nad osadou v lesoch presúvali povstalecké oddiely. V noci z 2. na 3. novembra 1944 sa pred prechodom cez Hron v dome na kraji obce ukrývali bývali velitelia povstaleckého vojska generáli Rudolf Viest a Ján Golian. Nacistická jednotka Einsatzkommando 14 spolu so slovenskými zradcami generálov vypátrala a obkľúčila v stodole Jozefíny Rybárovej na okraji obce. Generálom sa vyhrážali, že ak sa nevzdajú obec vypália. Obaja sa aj s časťou vysokoškolského strážneho oddielu bez boja vzdali, boli vypočúvaní v Banskej Bystrici a neskôr transportovaní cez Bratislavu do nemeckých koncentračných táborov, kde pravdepodobne zahynuli.

Za pomoc partizánom však Nemci 21. februára 1945 osadu úplne vypálili. Osada bola drevárska a všetky domy v osade boli z dreva. Po vojne sa osada obnovila. Nad obcou je na pamiatku postavený pamätník.

V roku 1953 sa osada osamostatnila a vznikla nová obec Bukovec neskôr Pohronský Bukovec.

## Ocenenia

## Referencie

4. http://www.pohronskybukovec.sk/fakty_historia=historia.html 
 
5. http://www.brusno.sk/fakty_a_historia=historia.html 

6. Hochmuth Zdenko a kol. - Nízke Tatry Západ, turistický sprievodca ČSSR, Šport - Slovenské telovýchovné
vydavateľstvvo, Bratislava 1988, str. 355 - 356.

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Kategória:Pomenovania podľa Hrona
Horné Pršany

**Horné Pršany** sú obec na Slovensku v okrese Banská Bystrica.

## Kultúra a zaujímavosti
### Pamiatky
* Dedinská zvonica, jednoduchá murovaná stavba s hladkou fasádou, ukončená ihlancovou helmicou. Vo vnútri zvonice sa nachádza zvon z roku 1757.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Baláže

**Baláže** sú obec na Slovensku v okrese Banská Bystrica. 

V jej katastri leží národná kultúrna pamiatka Kalište.

## Dejiny
Osídlenie obce siaha do mladšej doby bronzovej. Osada písomne doložená v roku 1529 vznikla v chotári obce Priechod okolo dvoch šmelcovacích hút na medenú rudu, ktoré postavil banskobystrický ťažiar Ján Kolman. Do polovice 17. storočia spracúvali haldový materiál súkromní ťažiari a vyrobený kamienok odovzdávali na rafinovanie do erárnej huty v Moštenici. Obyvatelia boli prevažne hutníci, drevorubači a uhliari, od 18. storočia pracovali tiež na miestnej píle. V čase SNP zohrala obec významnú úlohu. Vydávali sa tu letáky a časopisy *Hlas ľudu* a *Partizán*. Fašisti sa za pomoc partizánom pomstili na obyvateľoch a 20. marca 1945 obec vypálili.

## Kultúra a zaujímavosti
### Pamiatky
* Areál zaniknutej obce Kalište, vypálenej fašistami 18. marca 1945. Z pôvodnej obce sa zachovala kaplnka a dva domy, v ktorých sú umiestnené expozície a pamätné izby.

601-167-1 Kalište.JPG|Pamätné miesto, obec Kalište
Kaliste.jpg


## Ocenenia

## Referencie

## Literatúra
* 

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Motyčky

**Motyčky** sú obec na Slovensku v okrese Banská Bystrica.

## Dejiny
Prvá zmienka o Motyčkách pochádza z roku 1754. V tomto roku si v Motyčkách zriadili misiu jezuiti a začali tu budovať kostol s malým kláštorom. Kostol bol vybudovaný za rok a bol vysvätený 15. augusta 1755. Prvým predstaveným jezuitskej misie bol páter Jozef Spengler. Farnosť bola založená v roku 1775.

Avšak v priestore dnešných Motyčiek sa v roku 1652 nachádzali 4 drevorubačské a uhliarske osady. Tieto osady sa volali Horná Pavlová (Pawlowa Oberthail), Dolná Pavlová (Pawlowa undterthail), Nad Rybníkom (Ober dem Thaich) a Pri Rybníku (An dem Thaich). Pravdepodobne by sme mohli stotožniť terajšiu osadu Môce s vtedajšou Hornou Pavlovou a osadu Pri Rybíku môžeme s určitosťou spojiť s terajšou osadou Motyčky. Na jeseň a v zime 1944-45 v obci došlo k incidentu s Nemcami.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová baroková stavba s polkruhovo ukončeným presbytériom a vežou tvoriacou súčasť jej hmoty z rokov 1753  1754. Kostol vybudovali pôvodne Jezuiti aj s malým kláštorom. Hlavná fasáda kostola je členená pilastrami, párom ník a ukončená segmentovým štítom. Veža kostola má ihlnacovú helmicu. 

## Osobnosti obce
### Rodáci
Anton Trón (* 1926 – † 1996), slovenský herec

## Ocenenia

## Referencie

## Galéria

File:Motyčky - kostol.jpg|vľavo|250px|Kostol Nanebovzatia Panny Márie


## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku
Nemce

**Nemce** sú obec, ktorá sa nachádza severovýchodne od mesta Banská Bystrica. Jej kataster bezprostredne susedí s katastrom obce Selce, Kynceľová, Špania Dolina a mestom Banská Bystrica. Je to cestná radová dedina na východnom svahu pahorka *Pod stráne* nad údolím Nemčianskeho potoka, ktorý tvorí východnú hranicu chotára. Nadmorská výška 410 m. Chotár je pretiahnutého tvaru po vtok Nemčianskeho potoka do Selčianskeho potoka.

Z hľadiska prírodných komplexov predstavuje časť spadajúca do Bystrického podolia prírodný komplex pahorkatín na neogénnych horninách (štrky, piesky, íly), s hnedou až oglejenou pôdou a s pórovou podzemnou vodou.

V obci sa nachádza kaplnka sv. Bystríka, ktorá vznikla prestavbou vymeníkovej stanice tepla.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Mandos

**Mandos** je postava fiktívneho sveta Tolkiena. Je Valar, brat Nienny a Lóriena. Jeho pôvodné meno je Námo a označenie Mandos v skutočnosti predstavuje sídlo, kde býva. Mandos, ako sídlo, sa nachádza západne od Valinoru. Námo (Mandos) je strážcom Domu mŕtvych a povoláva duchov zabitých. Na nič nezabúda a vie všetko, čo bude, až na to, čo si pre seba nechal Ilúvatar (Eru). Je Hlásateľom súdu Valar, ale svoje súdne výroky prednáša len na Manwëho pokyn. Jeho manželkou je Tkadlena Vairë.

Kategória:Stredozem
Trnávka

**Trnávka** môže byť:

* obec:
** na Slovensku v okrese Dunajská Streda, pozri Trnávka (okres Dunajská Streda)
** na Slovensku v okrese Trebišov, pozri Trnávka (okres Trebišov)
** v Česku v okrese Nový Jičín, pozri Trnávka (okres Nový Jičín)
** v Česku v okrese Pardubice, pozri Trnávka (okres Pardubice)
** skrátene Městečko Trnávka v Česku v okrese Svitavy

* mestská časť:
** Bratislavy na Slovensku, pozri Trnávka (Bratislava)
** Lipníka nad Bečvou v Česku, pozri Trnávka (Lipník nad Bečvou)

* časť obce Horná Súča, pozri Trnávka (Horná Súča)

* vodný tok:
** slovenská rieka, prítok Dudváhu, pozri Trnávka (prítok Dolného Dudváhu)
** slovenská rieka, prítok Ondavy, pozri Trnávka (prítok Ondavy)
** slovenský potok v povodí Hrona, pozri Trnávka (prítok Prestavlckého potoka)
** česká rieka, prítok Dřevnice, pozri Trnávka (prítok Dřevnice)
** česká rieka, prítok Lubiny, pozri Trnávka (prítok Lubiny)
** česká rieka, prítok Želivky, pozri Trnávka (prítok Želivky)
Sebedín-Bečov

**Sebedín-Bečov** je obec na Slovensku v okrese Banská Bystrica.

## Dejiny

## Kultúra a zaujímavosti
### Pamiatky
* Dedinská zvonica v časti Bečov, neskorobaroková murovaná stavba na pôdoryse štvorca z druhej polovice 18. storočia. Zvonica má hladké fasády s náznakmi lizén, ukončená je barokovou helmicou. Upravovaná bola v roku 1909. Zvony pochádzajú z rokov 1889 a 1929.
* Dedinská zvonica v časti Sebedín, murovaná stavba na pôdoryse štvorca s ihlancovou helmicou. Zvonica má hladké fasády, helmica nesie znaky neogotiky.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Banská Bystrica
Irmo

**Irmo**, zvaný aj **Pán snov**, je postava fiktívneho sveta J. R. R. Tolkiena. Je bratom Nienny a Mandosa a všetci traja patria medzi Valar. Irmo a Mandos sa spolu nazývajú *Fëanturi*, teda *Páni duchov* a samotný Irmo je známy aj pod menom **Lórien**, ktoré taktiež označuje ríšu na Arde, ktorej vládne.

Kategória:Stredozem
Andrejová

**Andrejová** (, ) je obec na Slovensku v okrese Bardejov. 

Prvá písomná zmienka o obci pochádza z roku 1355. Obec mala k 31. 12. 2016 celkovo 365 obyvateľov, hustota obyvateľstva je 30,96 na km² a jej nadmorská výška je  Prevláda gréckokatolícke náboženstvo. V obci je gréckokatolícka cerkev Pokrovu (Ochrany) presvätej Bohorodičky z roku 1893.

## Obecné symboly

### Erb
Erb obce tvorí: *V zelenom štíte v zlatej oblej pažiti stojaci zlatovlasý striebroodetý muž v čiernom klobúku a čižmách, držiaci v náručí pred sebou zlatý položený obrátený snop bezostných klasov.*

## Národnostné zloženie
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

údaj z Atlasu rómskych komunít z roku 2013

## Referencie

## Iné projekty

## Externé odkazy
* 


Kategória:Obce okresu Bardejov
Kategória:Rusínske obce okresu Bardejov
Brezovka

**Brezovka** je obec na Slovensku v okrese Bardejov.

## Polohopis
Obec leží v Nízkych Beskydách. 
 
## Dejiny
Prvá písomná zmienka o obci je z roku 1559, ale šoltýs tu založil sídlisko už okolo roku 1550. Bola majetkom feudálneho panstva Makovica. V roku 1600 sídlisko pozostávalo z 10 poddanských domov. V roku 1828 bolo v obci 15 domov a 115 obyvateľov, v roku 1900 mala 69 a v roku 1970 157 obyvateľov. V roku 1929 sa v obci otvorila škola.

## Kultúra a zaujímavosti
### Pamiatky
V obci sa nachádza Chrám ochrany Presvätej Bohorodičky.

## Referencie

## Iné projekty

## Externé odkazy
* 


Kategória:Obce okresu Bardejov
Kategória:Rusínske obce okresu Bardejov
Brezov

**Brezov** je obec na Slovensku v okrese Bardejov.

## Dejiny
Panstvo Marhaň patrilo Abovcom z Drieňova od roku 1299. Po deľbe marhanských majetkov, ktoré v roku 1335 potvrdila Spišská kapitula, vznikla prvá priama správa o Brezove. Brezov existoval už pred rokom 1335 a bol majetkovou súčasťou panstva Marhaň. V písomnostiach z prvej polovice 14. storočia sa táto dedina vyskytuje pod maďarským názvom Nyresmezo v zmysle Brezové Pole, v písomnostiach z druhej polovice 14. až 16. storočia pravidelne v druhom názve Nyrjes. 

Slovenský názov Brezov sa dostal do zápisov výnimočne, prvý záznam je známy z roku 1540. Napriek takému výskytu v písomnostiach treba pokladať slovenský názov za pôvodný. Maďarské názvy vznikli jeho prekladaním do maďarčiny a vytvorili ich nepochybne Abovci, šľachtici maďarského pôvodu a vlastníci tohto majetku od konca 13. storočia. Dôležité je, že maďarské názvy nemajú žiadne jazykové znaky, ktoré by znamenali neskorý pôvod tejto dediny a jej vznik prípadne na prelome 13. a 14. storočia. 

Brezov ako majetková súčasť panstva Marhaň bol vo vlastníctve šľachticov z Drienova ešte aj v prvej polovici 15. storočia. V druhej polovici 15. a 16. storočia patril šľachticom zo Sečoviec, Brezovice, resp.Torysy a Bertotoviec, ďalej Dežefiovcom, Tahiovcom a Ujfalušiovcom. 

V roku 1427 boli brezovské sedliacke domácnosti okrem richtára zdanené do 27 port.

V druhej polovici 15. a 16. storočia sa z Brezova viaceré sedliacke domácnosti odsťahovali, iné schudobneli a upadli na želiarov. Sedliacke domácnosti okrem richtára boli v rokoch 1543, 1567 a 1588 zdanené od 9,6,5 a 2 port, čo svedčí o ich prudkom schudobnení a zmenšení počtu. V roku 1567 štyri hospodárili na celých a päť na polovičných usadlostiach. V roku 1600 sídlisko pozostávalo z 18 poddanských domov. Koncom 16. storočia bol Brezov stredne veľkou dedinou s výlučne poddanským obyvateľstvom.

## Obecné symboly

## Súčasnosť

Brezov pozostáva z dvoch častí:
* Brezov (382 obyvateľov)
* Malý Brezov (5 obydlí)

## Osobnosti obce

### Rodáci
* Ján Gbúr (* 1953), literárny vedec a literárny historik

## Referencie

## Iné projekty

## Externé odkazy
* 
* web stránka obce na e-obce 


Kategória:Obce okresu Bardejov
Cigeľka (obec)

**Cigeľka** (skôr Cigelka), po rusínsky **Ціґелька**, je obec na Slovensku v okrese Bardejov s rusínskymi a rómskymi obyvateľmi. Leží v údolí potoka Oľchovec pod horou Busov (1&nbsp;002 metrov nad morom) v blízkosti slovensko-poľskej hranice. V obci je gréckokatolícky chrám svätých Kozmu a Damiána z roku 1816, v ktorom slúžil svoju primičnú liturgiu neskorší prešovský biskup Pavol Peter Gojdič.

## Dejiny

Prvá písomná zmienka o Cigeľke je z roku 1414. V nasledujúcich storočiach patrila do makovického panstva. V 19. storočí bola obec postihnutá vysťahovalectvom do Severnej Ameriky z ekonomických dôvodov, v roku 1947 sa časť obyvateľov na popud sovietskych úradov presťahovala na Ukrajinu (najmä do dediny Chomut, terajším menom Zelenyj Haj – Зелений Гай), odkiaľ sa od šesťdesiatych rokov 20. storočia do počiatku 21. storočia postupne väčšina vrátila na Slovensko.

V obci sa nachádza pomník obetiam druhej svetovej vojny pochádzajúcich z Cigeľky - ide najmä o sedem mladých chlapcov, ktorí boli poslaní bojovať koncom vojny bez riadneho výcviku, a niekoľko židovských rodín, ktorých členovia zahynuli v koncentračných táboroch. Pamätník bol odhalený v októbri 1989. Jeho autorom je akademický maliar Mikuláš Lovacký.

## Minerálna voda

V obci je žriedlo rovnomennej minerálnej vody. *Almanach lázní Československé republiky* z roku 1949 uvádza Cigeľku ako kúpeľné miesto na liečbu žalúdočných chorôb, chorôb horných dýchacích ciest, srdca a ciev, a kožných chorôb. V súčasnosti nemá Cigeľka štatút kúpeľného mesta. Za prvej republiky boli pri prameni minerálnej vody aj kúpele. Okrem slanej minerálnej vody vyvierá v Cigeľke z niekoľkých desiatok prameňov kyselka.

## Starostovia

* Dušan Vencurik – okolo roku 2000
* Ľudovít Kravec (DS, KDH, SDKÚ) – 2002 až 2006
* Ľudovít Kravec (SDKÚ-DS) – od roku 2006


Obrázok:Church Sv.Kozma a Danian-Altar,Cigelka(Slovakia).jpg|Ikonostas chrámu svätých Kozmu a Damiána v Cigeľke
Obrázok:Deska.jpg|Pamätná tabuľa na múre chrámu svätých Kozmu a Damiána v Cigeľke
Obrázok:Busov cm01.jpg|Hora Busov nad Cigeľkou


## Referencie

## Iné projekty

## Externé odkazy
* 
* Článok o prameňoch minerálnej vody v Cigeľke 
* Fotogaléria chrámov v Cigeľke a ďalších obciach kurovskej farnosti 
* Fotogaléria cintorína a ďalších miest v Cigeľke


Kategória:Obce okresu Bardejov
Kategória:Rusínske obce okresu Bardejov
Livov

**Livov** je obec na Slovensku v okrese Bardejov.

## História
V okolí obce pôsobilo počas Slovenského národného povstania viacero partizánskych oddielov a partizánsky oddiel Lipa zriadil v lese asi 300 m od obce tajnú partizánsku nemocnicu.

## Referencie

## Iné projekty


Kategória:Obce okresu Bardejov
Kategória:Rusínske obce okresu Bardejov
Lukov (okres Bardejov)

**Lukov** je obec na Slovensku v okrese Bardejov. Lukov leží na severnom úpätí Čergovského pohoria v hornej časti toplianskej doliny. Stred obce je , v chotári 400996 m. Mierne členitý povrch chotára v okolí obce, inde výrazne členitý hornatinný, tvoria vrstva treťohorného flyšu. Prevláda súvislý les (buk, smrek).

## Dejiny
Prvá písomná zmienka o obci Lukov je z roku 1264. V roku 1355 sa spomína ako obec patriaca panstvu Nový hrad. Vybudovali ju usadlíci podľa zákupného práva spolu so šoltýsom. Roku 1427 nebola zdanená. Koncom 17. storočia sa tu vyskytol dobytčí mor a veľa občanov sa z obce vysťahovalo. 

Roku 1771 v Lukove postavili výrobňu potaše a v rokoch 1860-1872 bola v činnosti papiereň. V roku 1787 mala obec 59 domov a 445 obyvateľov. V roku 1828 bolo v obci 112 domov a 870 obyvateľov. 

V 18. storočí tu zriadili aj malé kúpele. Miestny veľkostatok a rozsiahle lesy vlastnili Aspremontovci a v 19. storočí Anhalt. Obyvatelia chovali ovce, zhotovovali šindle, pálili drevné uhlie a pracovali v lesoch. 

V polovici 19. storočia sa začalo veľké vysťahovalectvo, ktoré prebiehalo aj za I. ČSR. 

V roku 1947 sa viac rodín odsťahovalo do bývalého Sovietskeho zväzu, na Ukrajinu. V období SNP miestni obyvatelia podporovali v okolí sa vyskytujúce partizánske oddiely a niektorí sa stali aj partizánmi. Viacero mládencov sa zúčastnilo bojov v radoch Červenej armády a I. čs. armádneho zboru.

V rámci elektrifikácie v 50-tych rokoch v Lukove bola postavená malá vodná elektráreň. V tomto období bola v prevádzke aj pekáreň. Chlieb rozvážali traktorom do okolitých obcí. 

Ešte v roku 1943 bola k obci Lukov pripojená malá obec Venecia. Venecia sa spomína v roku 1410 ako opustená dedina. Roku 1427 mala 7 port. Patrila panstvu Malcov, Kapyovcom, Pulským a v 19. storočí grófovi Anhaltovi. Tunajšiu sklársku hutu, ktorá bola určitý čas v činnosti, podľa všetkých náznakov založili talianski sklári z ostrova Murano, patriaceho do Venecie (Benátky v Taliansku) a títo vlastne obec pomenovali podľa svojho rodiska. 

V roku 1787 mala obec 35 domov a 235 obyvateľov, v roku 1828 41 domov a 336 obyvateľov. 
V roku 1943 bola pripojená k Lukovu. 
V roku 1951 bolo založené JRD. Časť obyvateľstva pracuje v priemyselných podnikoch v Bardejove a Košiciach.

## Drevený chrám sv. Kozmu a Damiána
Drevený chrám bol postavený v rokoch 1708 – 1709. V roku 1740 bol pravdepodobne podstatne prestavaný a reštaurovaný. 

Ikonostas pochádza z dvoch časových etáp: 
Horná časť je z druhej polovice 18. storočia, hlavné ikony umiestneného radu boli napísané v roku 1736 ikonopiscom Andrejom Gajeckým. 

Oltár sv. Trojice – 18. storočie 
Deésis – tempera na dreve, rok 1680 
Hodegétria – sv. Kozma a Damián – obojstranná procesná ikona, 19. storočie 
Posledný súd – koniec 16. storočia 
Hodegétria – tempera na dreve, rok 1654 Kristus Pantokrator 17. storočie 
Glikofilusa a Ukrižovanie – maľba na skle, 19. storočie 
Hodegétria – tempera, 17. storočie 
Zvony – rok 1755 a 1886

## Referencie

## Iné projekty

## Externé odkazy
* 
* Stránky o drevenom kostolíku


Kategória:Obce okresu Bardejov
Kategória:Rusínske obce okresu Bardejov
Komárov (okres Bardejov)

**Komárov** je obec na Slovensku vzdialená od okresného mesta Bardejov približne 7 km. Leží v Nízkych Beskydách v údolí rieky Topľa mimo hlavnej cesty vedúcej z Bardejova do Giraltoviec. Stred obce je vo výške  a jej chotár s rozlohou  sa rozprestiera v nadmorskej výške od 230 do 410 m. Nachádza sa tu park „Kerta“ s tenisovým kurtom, volejbalovým ihriskom, prírodnou nádržou a barom. V obci je taktiež futbalové ihrisko a novovybudovaný Dom Nádeje.

## Dejiny
Najstaršia písomná správa o Komárove je z roku 1355 v listine, ktorá obsahuje popis hraníc majetku panstva Makovica. Z tejto správy vyplýva, že sídlisko tu jestvovalo už pred rokom 1355. V historických písomnostiach sa obce vyskytuje pod názvami Kamarow, Komaro, Kamarocz, Komarow, v roku 1920 ako Komarovce a od roku 1927 až doposiaľ definitívne ako Komárov. Patril do Šarišskej župy.

O osídlení územia obce svedčia aj archeologické nálezy – hroby skupiny východoslovenských mohýl a hromadný nález bronzov z mladšej doby bronzovej.

Obec založili na zákupnom práve na území panstva Kurima. Neskôr obec patrila panstvu Makovica. V roku 1473 zabralo obec Komárov mesto Bardejov.

Viaceré ukazovatele, najmä poloha obce, vývoj osídlenia okolia ako aj poznatky o názve obce vedú k záverom, že prvé komárovské osídlenie vybudovali usadlíci, na čele ktorých stál šoltýs, ktorý sa pravdepodobne volal Komár a podľa neho sa odvodil a ustálil aj názov obce. Ten nasvedčuje, že obec vznikla v slovanskom jazykovom prostredí a sám šoltýs obce bol slovanského pôvodu.

Okolo roku 1492 už stál v Komárove murovaný kostol. V roku 1427 boli sedliacke domácnosti zdanené od 36 port, čo nasvedčuje tomu, že obec patrila k veľkým dedinám. Koncom 15. storočia po vpádoch poľských vojsk väčšina obyvateľov dedinu opustila. V 16. a 17. storočí bol v obci mlyn a píla. V 18. a 19. storočí mali v obci majetky Bydeskutyovci.

thumb|left|Dom Nádeje v obci Komárov
Terajší kostol je z roku 1856 a je zasvätený sv. Štefanovi Uhorskému. Obec je filiálkou farnosti Hrabovec. Zo známych správcov farnosti je potrebné uviesť Š. Okossyho, J. A. Minarčíka, K. Jankecha, A. Štroncera, Jána Biroša, Pavla Palšu, Juraja Halčáka a Mariána Fencáka, za pôsobenia ktorého sa v rokoch 2005 až 2006 pôvodný chrám podstatne zmenil, keď sa k nemu pribudovala v podstate nová svätyňa.
Súčasným správcom farnosti (od roku 2008) je Jozef Haľko.

Z priezvisk, ktoré sa v obci vyskytovali a vyskytujú možno usudzovať, že prevažná časť obyvateľov terajšieho Komárova má pôvod v Poľsku. Jazyková, kultúrna a spoločenská blízkosť však spôsobila, že pôvodom poľské obyvateľstvo pomerne rýchlo asimilovalo v slovenskom prostredí. Podľa posledných sčítaní ľudu sa k poľskej národnosti nehlásil žiaden obyvateľ obce.

## Obyvateľstvo
Podľa sčítania ľudu k 26. mája 2001 mala obec 408 obyvateľov, z toho 200 žien, pričom na  pripadá 51 obyvateľov. K slovenskej národnosti sa prihlásilo 99,76% a k českej 0,24% občanov.

Chotár obce susedí s Bardejovom (Bardejovská Nová Ves), Belovežou, Hrabovcom, Vyšnou Voľou a Lukavicou.

## Referencie

## Iné projekty

## Externé odkazy
* 


Kategória:Obce okresu Bardejov
Stebník

**Stebník** je obec na severovýchode Slovenska v okrese Bardejov. V obci je gréckokatolícky chrám sv. Paraskevy z roku 1838.

## Referencie

## Iné projekty

## Externé odkazy
* 
* neoficálna stránka obce
* noficálna stránka Dobrovoľného Hasičského Zboru obce Stebník 


Kategória:Obce okresu Bardejov
Kategória:Rusínske obce okresu Bardejov
Frička

**Frička** () je obec na Slovensku v okrese Bardejov s prevažne rusínskym obyvateľstvom. V obci je gréckokatolícky chrám sv. Michala archanjela z 18. storočia. Nachádzajú sa tu viaceré minerálne pramene, ktoré sú nezameniteľné svojou chuťou a účinkami na zdravie ľudí.

## Obecné symboly

## Pamiatky
**Drevený chrám sv. archanjela Michala vo Fričke**

Cerkva archanjela Michala, postavená v 18. storočí. Trojdielnosť zrubovej stavby v exteriéri je naznačená kovovým krížom nad oltárnou časťou, malou vežičkou nad hlavnou loďou a dominujúcou vežou nad babincom. Časť ikonostasu je z roku 1830, niektoré obrazy sú až z konca 19. storočia. Ikona Pokrova je z konca 18. storočia. Oltár je datovaný roku 1716. Prešiel významnými úpravami v rokoch 1933 a 1971. Interiér vymaľoval v roku 1933 prešovský maliar J. Wagner.

## Referencie

## Iné projekty

## Externé odkazy
* Chrám svätého Michala


Kategória:Obce okresu Bardejov
Kategória:Rusínske obce okresu Bardejov
Kurov

**Kurov** je obec na Slovensku ležiaca v okrese Bardejov. Cez obec tečie potok Kurovec.

## Referencie

## Literatúra
* 

## Iné projekty

## Externé odkazy
* 


Kategória:Obce okresu Bardejov
Chmeľová

**Chmeľová** je obec na Slovensku v okrese Bardejov. V obci je gréckokatolícky chrám Zosnutia presvätej Bohorodičky z roku 1821.

## Obecné symboly

## Referencie

## Iné projekty

## Externé odkazy
* 


Kategória:Obce okresu Bardejov
Kategória:Rusínske obce okresu Bardejov
Vána

**Vána** je postava vo fiktívnom svete Tolkiena. Je Valier, sestra Yavanny a manželka Oromëho.

Kategória:Stredozem